	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	05.11.2025. godine

	Nastavna tema/oblast:
	Racionalni brojevi

	Nastavna jedinica:
	Deljenje racionalnih brojeva

	Tip časa:
	Utvrđivanje

	Cilj časa:
	Utvrđivanje postupka deljenja racionalnih brojeva u skupu racionalnih brojeva u oba zapisa

	Očekivani ishodi 
na kraju časa:
	Učenik će biti u stanju da:
· deli racionalne brojeve date u zapisu ;
· deli racionalne brojeve u decimalnom zapisu;
· odredi aritmetičku sredinu dva broja ili više njih.

	Nastavne metode:
	Dijaloška, ilustrativna

	Nastavna sredstva:
	Udžbenik, digitalni udžbenik, zbirka, tabla, kreda (flomasteri)

	Oblici rada:
	Frontalni

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju;
· saradnju.

	Međupredmetno povezivanje:
	

	Ključni pojmovi:
	Deljenje racionalnih brojeva, aritmetička sredina

	PRIKAZ MULTIMEDIJALNIH SADRŽAJA NASTAVNE JEDINICE

	MOGUĆI TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (10 minuta)

	U uvodnom delu časa analiziramo izradu domaćeg zadatka, pa zadajemo učenicima da izračunaju aritmetičku sredinu ocena iz matematike i iz još par predmeta iz kojih imaju više ocena. Potom obnavljamo da je količnik dva racionalna broja jednak proizvodu deljenika i recipročne vrednosti delioca. Obnavljamo i kako se dele racionalni brojevi u decimalnom zapisu.
	· odgovara na postavljena pitanja nastavnika;
· računa aritmetičku sredinu ocena iz matematike i iz predmeta iz kojih imaju više ocena.

	Glavni deo časa (30 minuta)

	Upućujemo učenike da se aritmetička sredina racionalnih brojeva definiše kao i u slučaju razlomaka, koje su učenici usvojili u V razredu, pa zapisujemo:
Aritmetička sredina racionalnih brojeva a i b jeste broj .
Učenici potom određuju aritmetičku sredinu dva racionalna broja izradom 180. zadatka iz zbirke zadataka. Na konkretnom primeru (4. primer) ilustrujemo da je aritmetčka sredina dva suprotna broja jednaka nuli. Time se učenici upućuju na to da se aritmetička sredina dva broja nalazi tačno između dva broja na brojevnoj pravoj.
U sklopu istog primera učenici mogu uvideti da je aritmetička sredina dva negativna broja takođe negativan broj. Date brojeve predstavljamo na brojevnoj pravoj i naglašavamo da se na brojevnoj pravoj aritmetička sredina nalazi između njih i da je podjednako udaljena od oba broja. Učenici potom zapisuju sledeća dva tvrđenja:
Na brojevnoj pravoj aritmetičkoj sredini dva racionalna broja pridruženo je središte duži čiji su krajevi tačke koje su pridružene tim brojevima. Između svaka dva različita racionalna broja postoji racionalan broj, njihova aritmetička sredina.
Prvu osobinu učenici utvrđuju izradom 190. zadatka iz zbirke zadataka. Druga osobina nam daje utemeljenje činjenici koja je učenicima najčešće intuitivno jasna – racionalni brojevi su gusto raspoređeni na brojevnoj
pravoj. Ovo će ponovo biti aktuelizovano u VII razredu, kada treba odgovoriti na pitanje da li ima „šupljina” na brojevnoj pravoj, odnosno da li je svakoj tački brojevne prave pridružen racionalan broj.
Obnavljamo kako se računa aritmetička sredina više pozitivnih brojeva, sa čime su se učenici već sretali, pa zaključujemo:
Aritmetička sredina n racionalnih brojeva jednaka je količniku zbira tih brojeva i broja n.
Podsećamo se svojstva aritmetičke sredine više brojeva da aritmetička sredina ne može biti manja od najmanjeg broja i da ne može biti veća od najvećeg broja čiju aritmetičku sredinu računamo. Da se aritmetička sredina javlja u svakodnevnom životu, učenici se upoznaju izradom 5. zadatka iz udžbenika, kao i 213. zadatka iz zbirke zadataka. 
	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· analizira i zaključuje;
· rešava zadatke (5. zadatak iz Udžbenika i 180, 190. i 213. iz Zbirke) uz pomoć nastavnika;
· postavlja pitanja.

	Završni deo časa (5 minuta)

	U završnom delu časa još jednom ponavljamo čemu je jednaka aritmetička sredina dva ili više brojeva, pa zadajemo učenicima domaći zadatak.
Domaći zadatak
Učenici domaći zadatak rade u tročlanim grupama, u zavisnosti od mesta prebivališta učenika. Za domaći zadatak učenici treba da potraže podatke o minimalnim i maksimalnim temperaturama u proteklom decembru (prva polovina učenika) i januaru (druga polovina učenika) i da izračunaju prosečnu dnevnu temperaturu za svaki dan u navedenom mesecu, zatim prosečnu dnevnu temperaturu i prosečnu jutarnju temperaturu za čitav mesec.

	· odgovara na pitanja koja se odnose usvojene sadržaje iz nastavne jedinice.



	Izgled table
Tablu koristimo racionalno, trudimo se da bude pregledna, ispisujemo rešenja pri- mera i zadataka.

	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?

